**D I S P O Z I Ț I A**

**Nr. 9 din 10 ianuarie 2022**

**privind sancționarea disciplinară a doamnei Todoran Gabriela consilier**

 **în** **cadrul aparatului de specialitate al Consiliului Județean Cluj**

Președintele Consiliului Judeţean Cluj;

Luând în considerare Referatul Direcției Generale Buget-Finanțe, Resurse Umane nr. 1027 din 10.01.2022 privind sancționarea disciplinară a doamnei Todoran Gabriela consilier în cadrul aparatului de specialitate al Consiliului Județean Cluj;

Analizând Raportul nr. 82/24.12.2021 al Comisiei de disciplină constituită în cadrul aparatului de specialitate al Consiliului Județean Cluj, prin care se propune aplicarea sancțiunii disciplinare a avertismentului raportat la:

* acțiunile săvârșite de doamna Gabriela Todoran, care a dat dovadă de neglijență în rezolvarea lucrărilor repartizate, respectiv faptul că nu a comunicat informațiile solicitate de Tribunalul Cluj în dosarul 4856/117/2020 pentru termenele de judecată din datele de: 02.03.2021 (adresa înregistrată la Consiliul Județean Cluj cu nr. 9326/11.03.2021) și 27.04.2021 (adresa înregistrată la Consiliul Județean Cluj cu nr. 17555/13.05.2021) iar prin adresa înregistrată la Consiliului Județean Cluj nr. 25070/8.07.2021), Tribunalul Cluj a solicitat comunicarea datelor cu caracter personal ale Președintelui Consiliului Județean Cluj, domnul Alin Tișe, în vederea aplicării unei amenzi judiciare pentru lipsa comunicării informațiilor solicitate de instanța de judecată la termenele din datele de: 02.03.2021 și 27.04.2021 stabilite în Dosarul nr. 4856/117/2020, solicitări care au fost repartizate spre soluționare Direcției Juridice -Serviciului Juridic, Contencios Administrativ, Arhivă, respectiv doamnei Todoran Gabriela;
* stare de fapt relevată din care a reieșit că funcționarul public a cărui faptă a fost sesizată ca abatere disciplinară a dat dovadă de neglijență în rezolvarea lucrărilor repartizate, fapt prin care a adus atingere gravă imaginii autorității publice și care putea să atragă răspunderea patrimonială a Președintelui Consiliul Județean Cluj, precum și faptul că funcționarul public în cauză a săvârșit fapte similare în perioada anterioară, cum sunt cele săvârșite în cursul anului 2019, urmare cărora i s-a acordat calificativul ”satisfăcător” la evaluarea profesională aferentă anului în cauză,

Luând în considerare că faptele precizate constituie abaterea disciplinară săvârșită prin încălcarea/ nerespectarea prevederilor art. 492 alin. (2) lit. b) din Codul administrativ, că doamna Todoran Gabriela consilier în cadrul Serviciului Juridic, Contencios Adminstrativ, Arhivă, a încălcat prevederile referitoare la îndatoririle stabilite prin lege pentru funcţionarii publici, altele decât cele referitoare la conflicte de interese şi incompatibilităţi,

Având în vedere dispozițiile:

* art. 2 alin. (1) din Anexa nr. 1 la Ordonanța de urgență a Guvernului nr. 57/2019 privind Codul administrativ cu modificările și completările ulterioare;
* art. 2, art. 30 – 32, art.40, art. 80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

În conformitate cu prevederile:

* art. 191 alin. (1) lit. a), alin. (2) lit. b), ale art. 437 alin. (1) și (2), ale art. 442, ale art. 492 alin. (3) lit. a) și alin. (8), ale art. 493 alin. (1), ale art. 494 alin. (1), ale art. 528, ale art.

532, ale art. 536 și ale art. 569 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

* art. 2, art.3 și art. 17 alin. (1) lit. d) din Anexa nr. 7 ”Norme privind modul de constituire, organizare și funcționarea comisiilor de disciplină, precum și componența, atribuțiile, modul de sesizare și procedura disciplinară” la Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

**Art. 1. (1)** Se sancționează disciplinar doamna Todoran Gabriela consilier în cadrul aparatului de specialitate al Consiliului Județean Cluj, cu sancțiunea disciplinară care constă în *”mustrare scrisă”,* conform art. 492 alin. (3) lit. a)din Ordonanța de urgență a Guvernului nr. 57/2019 privind Codul administrativ, cu modificările și completările ulterioare pentru necomunicarea informațiilor solicitate de Tribunalul Cluj în dosarul 4856/117/2020 pentru termenele de judecată din datele de: 02.03.2021 (adresa înregistrată la Consiliul Județean Cluj cu nr. 9326/11.03.2021) și 27.04.2021 (adresa înregistrată la Consiliul Județean Cluj cu nr. 17555/13.05.2021) și prin adresa înregistrată la Consiliului Județean Cluj nr. 25070/8.07.2021).

**(2)** Sancțiunea prevăzută la alin. (1) se aplică pentru săvârșirea abaterii disciplinare prevăzute la art. 492 alin. (2) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, respectiv *”neglijență repetată în efectuarea lucrărilor”.*

**Art. 2.** Raportul nr. 82/24.12.2021 întocmit de către Comisia de disciplină, este cuprins în **anexa** care face parte integrantă dinprezenta dispoziție.

**Art. 3.** Prezenta dispoziție poate fi contestată la Tribunalul Cluj- Secția mixtă de contencios administrativ și fiscal, de conflicte de muncă și asigurări sociale, conform art. 51 alin. (6) din Anexa nr. 7 coroborat cu art. 495 din OUG nr. 57/2019, cu modificările și completările ulterioare, în termenul de 6 luni potrivit art. 11 din Legea contenciosului administrativ nr. 554/2004, cu modificările și completările ulterioare.

**Art. 4.** Cu punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane - Serviciul Resurse Umane.

**Art. 5. (1)** Prezenta dispoziție se comunică Direcției Generale Buget-Finanțe, Resurse Umane – Serviciul Resurse Umane; Direcţiei Juridice; Comisiei de disciplină din cadrul Consiliului Județean Cluj constituită prin Dispoziția Președintelui Consiliului Judeţean Cluj nr. 327/2021, cu modificările ulterioare, precum şi Prefectului Judeţului Cluj.

**(2)** Direcția Generală Buget-Finanțe, Resurse Umane prin Serviciului Resurse Umane va comunica doamnei Todoran Gabriela în termenul prevăzut de art. 528 alin. (5) din O.U.G. nr. 57/2019 prezenta dispoziție.

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 Alin TIŞE Simona GACI